CELEX: 62011CN0606
Language: hu
Date: 2011-11-28 00:00:00
Title: C-606/11. sz. ügy: A First-tier Tribunal (Tax Chamber) (Egyesült Királyság) által 2011. november 28-án benyújtott előzetes döntéshozatal iránti kérelem — Grattan plc kontra The Commissioners for Her Majesty’s Revenue & Customs

3.3.2012   
            
            
               HU
            
            
               Az Európai Unió Hivatalos Lapja
            
            
               C 65/3
            
         A First-tier Tribunal (Tax Chamber) (Egyesült Királyság) által 2011. november 28-án benyújtott előzetes döntéshozatal iránti kérelem — Grattan plc kontra The Commissioners for Her Majesty’s Revenue & Customs
   (C-606/11. sz. ügy)
   2012/C 65/05
   Az eljárás nyelve: angol
   
      A kérdést előterjesztő bíróság
   
   First-tier Tribunal (Tax Chamber)
   
      Az alapeljárás felei
   
   
      Felperes: Grattan plc
   
      Alperes: The Commissioners for Her Majesty’s Revenue & Customs
   
      Az előzetes döntéshozatalra előterjesztett kérdések
   
   Amennyiben a Bíróság arra a következtetésre jut, hogy a C-591/10. sz., Littlewoods Retail Limited kontra The Commissioners for Her Majesty's Revenue and Customs ügyben előterjesztett 1. kérdésre nemleges válasz adandó:
   
               1.
            
            
               Megköveteli-e a tényleges érvényesülés és az egyenértékűség uniós jogi elve, hogy az uniós jogot sértő HÉA-túlfizetés rendezése egy összegben történjen, amely mind a túlfizetés tőkeösszegének visszatérítését, mind a túlfizetés használati értékét és/vagy a kamatot fedezi?
            
         
               2.
            
            
               Olyan körülmények között, ha a belső jogban léteznek más jogorvoslatok, sérti-e a tényleges érvényesülés és az egyenértékűség elvét, ha a jogorvoslat, illetve jogorvoslatok nem szerepelnek azon törvényi rendelkezések között, amelyek a főkövetelésre vonatkozó visszaigénylések benyújtását és az ezek tárgyában hozott közigazgatási határozatok megtámadását szabályozzák?
            
         
               3.
            
            
               Sérti-e a tényleges érvényesülés és az egyenértékűség elvét, ha azt várják el a kérelmezőtől, hogy a főkövetelésre vonatkozó visszaigénylését és az egyszerű kamat iránti igényét a Tax Tribunal előtti eljárásban, míg a túlfizetés használati értékére és/vagy a kamatra vonatkozó, az uniós jog által megkövetelt jogorvoslat maradványösszegét külön eljárásban érvényesítse a High Court előtt?